‘આઉટ ઑફ ધ બોક્સ થિંકિગ’ની વડા પ્રધાન નરેન્દ્ર મોદીમાં કેટલી ક્ષમતા છે, તેનો પરિચય ધીમેધીમે જગતના અન્ય દેશોનેય થતો જાય છે. વડા પ્રધાન તરીકેની શપથવિધિમાં પાડોશી દેશો સાથે મિત્રતાનો હાથ લંબાવવાની પહેલ કરીને સાર્ક દેશોને આમંત્રણ આપનાર અને કાબુલથી ભારત પરત ફરતી વખતે સ્થાપિત પ્રણાલીઓ જરા પણ હિચકિચાટ વગર તોડીને પાકિસ્તાની વડા પ્રધાન નવાઝ શરીફની દીકરીનાં લગ્નમાં અચાનક પાકિસ્તાન પહોંચી જનાર ભારતીય વડા પ્રધાન ‘સજ્જનતા’નો દુરુપયોગ કરનાર સામે લાલ કિલ્લાની પ્રાચીરથી દુનિયા સાંભળે તેમ પાક. કબજા હેઠળના ગિલગીટ-બાલ્ટીસ્તાનની જ નહીં, પરંતુ બલુચિસ્તાનની પણ ‘ચિંતા’ કરી શકે છે, તે જાણીને માત્ર પાકિસ્તાન જ નહીં, પરંતુ ચીન પણ ભડક્યું છે.